Выстава “На адным полі ваяры” – пра агульную спадчыну, з якой мастак і скульптар не толькі чэрпаюць натхненне як з першакрыніцы, але і пакідаюць у ёй свой унёсак у выглядзе новых сэнсаў. Мастакі прысвячаюць выставу спадзяванню на ўмацаванне саюза двух прафесійных цэхаў: мастакоў і даследчыкаў гісторыі. Яны ўносяць новы сэнс у культурную свядомасць: не двубой, але унія Вобраза і Факта, не адасабленне, а супрацоўніцтва мастацтва і навукі на адным гістарычным полі – “бо мы на адным полі ваяры”.